Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 380

4. Repülés üzemi tiszt szakszolgálati engedély 4.1. Általános rendelkezések 4.1.1. A repülés üzemi tiszt szakszolgálati engedély megszerzésének és hosszabbításának feltételei: 4.1.1.2. Életkor: betöltött 21. életév. 4.1.1.3. Iskolai végzettség: középfokú. 4.1.1.4. Nyelvismeret: angol, az üzemeltető által meghatározott szinten. 4.1.1.5. Szakismeret: A pályázónak hatósági vizsgabizottság előtt bizonyítani kell, hogy az engedélyben biztosított jogköröknek megfelelő szinten ismeri az adott szakterület sajátosságait. 4.1.1.6. A repülés üzemi tiszt tevékenység ellátásához a pályázónak meg kell szereznie az alábbi képesítések valamelyikét: — repülőtér felügyelő, — forgalmi felügyelő, — előtérügyeletes tiszt, — terhelés-, súlypontszámító tiszt, — navigációs tiszt, — légiforgalmi tájékoztató tiszt, — repülési adatfeldolgozó és adatközlő, — repülésbejelentő, — AFTN kezelő, — áramlásszervező. 4.1.1.7. Tapasztalat: Legalább 3 hónapos munkahelyi gyakorlat képesített repülés üzemi tiszt felügyelete mellett. 4.1.1.8. Folyamatosság: Ha a munkamegszakítás időtartama meghaladja a 6 hónapot, de 12 hónapnál kevesebb, üzemben tartói vizsgát kell enni. Ha a munka folyamatos megszakításának időtartama meghaladja a 12 hónapot a 4.2.1.4. pont szerinti hatósági vizsgát kell tenni. 4.1.1.9. Hosszabbítás: Az üzemben tartónak igazolnia kell, hogy az engedélyesnek a megelőző 36 hónap során 6 hónapnál hosszabb folyamatos munkamegszakítása nem volt. 4.1.1.10. Jogosultság: Sikeres vizsga alapján az engedélyes jogosult a szakszolgálati engedélyben biztosított jogkörének megfelelő tevékenységet ellátni.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes